Jeg hedder Filipe Toledo og er fra Brasilien.
Jeg er professionel surfer og dyster i World Surf League.
Han begyndte at gå til bølgerne på en helt anden måde end alle andre.
Han rykker virkelig grænserne for surfing.
Toledo går efter air. Vildt!
Filipe har det hele. Store sving. Hastighed. Styrke.
Og så har han fantastiske air-manøvrer.
Han er som et bål. Hvis man tænder det, går det amok.
Han flyver gennem luften igen! Seriøst?
Ufatteligt.
Det eneste problem er,
at han nogle gange, når presset er størst, ikke kan finde tændstikken.
Jeg har trænet til det her hele året. Og så et enkelt heat.
Filipe er blevet overskygget af sine landsmænd.
Gabriel Medina og Ítalo Ferreira.
Det var oplagt, at Filipe skulle vinde titlen.
Men så dukkede Gabi op. Og så kom Ítalo også ud af det blå.
Jeg har meget at bevise. Især over for Gabriel og Ítalo.
Han står i deres skygge,
indtil han kan bryde igennem og sikre sig en sejr.
Det må være noget, der virkelig tynger ham.
Hver gang jeg har været tæt på at vinde,
er der gået noget galt. Det har været hårdt.
Der er meget på spil inden for professionel surfing.
Det presser dem til grænsen i alle aspekter af deres liv.
De surfer ikke bare mod deres rivaler i den serie.
De surfer mod Moder Natur og det, hun har at byde på.
De surfer også mod sig selv. Det er en indre kamp.
Og det er kun de surfere, der er i stand
til at overvinde alle tre elementer, der når helt til tops.
Det er nu eller aldrig.
Jeg må tage alt presset og gøre det til motivation. Jeg er klar.
HALE'IWA DEN NORDLIGE KYST
Hvad så? Se, hvem det er.
-Går det godt? -Ja. Hvad med dig?
-Det er Yasmin, min kæreste. -Hvordan går det?
-Skal vi surfe sammen? -Ja, klart.
Vi skal fange bølger. Jeg skal bare lige finde et bræt.
Der er store talenter i Brasilien.
Jeg dystede mod dem, da jeg voksede op. Gabriel, Ítalo, Patterson, Deivid.
Vi var 14 og 15 år.
Vi surfede mod hinanden i amatørkonkurrencerne,
indtil vi kvalificerede os til World Tour.
Og så mødtes vi igen, og det er ret sejt.
Se. Skal vi se på dem?
Jeg har et godt forhold til Filipe.
Han er en fin fyr. Folk som ham, der er meget passionerede,
mærker alle følelserne mere.
Vi elsker at konkurrere. Så selvom vi er gode venner,
er vi rivaler på vandet. Det er en egocentreret sportsgren.
Vi prøver altid at være de bedste og ende i toppen.
Mesterskabsserien er i høj grad et machomiljø.
Der er hård konkurrence.
Og hvis man ikke kan håndtere det psykisk, så giver man sin konkurrent en fordel.
LUKE KENNEDY JOURNALIST
Jeg er parat.
Gabriel har sine to titler. Og nu Ítalo.
Går du i?
En lille vandretur på stenene.
Jeg føler, at der er meget på spil for mig i år.
USA STILLEHAVET
MESTERSKABSEVENT FOR HERRER 1 AF 9
Vi begynder i Oahu.
Billabong Pipe Masters præsenteret af Hydro Flask.
Det er tid til en ny sæson af mesterskabsserien.
Vi har at gøre med Moder Natur. Man skal være forberedt på alt.
Vi kan surfe på bølger på 60 cm i dag og på bølger på 2,5 m i morgen.
Første gang jeg var på Hawaii,
var det de største bølger, jeg nogensinde havde set.
Jeg så dem og var ved at skide i bukserne.
"Åh gud." Jeg glemmer aldrig den følelse.
FØRSTE RUNDE LEONARDO FIORAVANTI MOD FILIPE TOLEDO
Den første kan være nervepirrende.
Forholdene ser udfordrende ud.
Det er ikke et nemt sted.
Fioravanti kommer ind i den her med stor fart.
Og han gennemfører. Det bliver det højeste antal point indtil videre.
Nu er Toledo vist interesseret.
Han bliver kastet af.
Åh gud.
Man skal respektere Pipeline.
Den er kraftfuld uanset hvad.
Fioravanti ligger stadig foran Toledo.
SAMLET RESULTAT
Tiden løber snart ud, og så er det ovre for Filipe Toledo.
WSL-RESULTATTAVLE
Jeg ville gerne have lagt bedre ud, men sådan blev det ikke.
Jeg vil bare gerne i topfem, så jeg går videre til finalen.
Det er et stort pres.
Filipe Toledo har været kandidat til titlen,
men hans præstation på de store bølger har ikke været god nok.
Min styrke er high performance surfing. Når vi siger det, henviser vi til en stil.
Det handler om sving, airs og at lande på fladt vand.
Jeg har stadig meget at arbejde på med de store bølger.
Han har ikke matchet det,
Ítalo og Gabriel er i stand til på de store bølger.
Og surfingverdenen har dermed stemplet ham som utilstrækkelig.
Hvad kan han gøre for at rette op på det? Det tynger ham.
OTTE UGER SENERE
SAN CLEMENTE CALIFORNIEN, USA
Når jeg konkurrerer, rejser jeg hele tiden,
og det kan godt være hårdt.
Det er rart at være hjemme mellem vores events.
Jeg er fra Brasilien, men bor i San Clemente.
Det er der, de afholder WSL-finale.
Min far var professionel surfer. Han vandt Brasiliens mesterskab tre gange.
Han var en inspiration for mig, og jeg har surfing i blodet.
Jeg hedder Richardo Toledo. Jeg er Filipes far.
Da han var lille, sagde han: "Far, jeg vil gerne være professionel surfer."
Jeg sagde: "Fint. Det kan godt lade sig gøre. Kom."
Jeg elsker min familie. Jeg elsker den.
At være sammen med min mor og far og mine børn og min kone.
Og nu I.
Jeg hedder Ananda, og jeg er gift med Filipe Toledo.
Han er noget særligt.
Kom hen til far. Herop.
Når han konkurrerer, er han altid væk fra sin familie.
Det er det sværeste ved det. Især når børnene er så små.
Jeg var der ikke, da de blev født.
Og det gør ondt.
Surfing kræver meget af en. Det har jeg kæmpet med førhen.
Kom herop. Lad mig spørge om noget.
Kommer du til at savne far?
De seneste år, jeg har surfet,
har jeg tænkt på alle de her andre ting, der foregik omkring mig.
Jeg var ikke fokuseret på nogen områder af mit liv.
Jeg forsøgte at gøre det hele
og være der for alle og gøre alting perfekt.
Men det kunne jeg ikke.
Vi besluttede, at hvis han skulle til Australien, så ville jeg tage med.
Så han har en, der er der for ham,
og som giver ham selvtillid til at klare det.
Jeg efterlader mine børn hos mine svigerforældre.
Tak, fordi I tager jer af dem.
Intet problem. Det gør vi med glæde.
Er du sød over for farmor og farfar? Lover du det?
Husk det nu. Du må ikke glemme det her.
Du efterlader dit hjem og din familie, så det skal være det værd.
Jeg har konkurreret i syv år nu.
Nogle gange vil man bare gerne være en normal person.
Bare slappe af og surfe lidt og så tage hjem.
Men det er mit arbejde. Jeg tjener penge på det her.
Og jeg vier mit liv til det og ofrer en masse ting.
Hvis jeg ikke slår Gabriel og Ítalo, kan det ødelægge alting.
Det sværeste for ham er at overvinde sit eget sind.
Når han bevarer roen, kan han slå hvem som helst.
På dem. God tur!
Farvel!
AUSTRALIEN - NEWCASTLE DET INDISKE OCEAN - STILLEHAVET
TRE UGER SENERE
Godmorgen og velkommen til staten New South Wales.
NEWCASTLE AUSTRALIEN
World Surf League Championship Tour fortsætter her i Newcastle.
MESTERSKABSEVENT 2 AF 9
Det er finalen i Rip Curl Newcastle Cup præsenteret af Corona.
Kaffen er kold.
-Jeg drikker te. Så får jeg det bedre. -Vil du lave til mig også?
Jeg skal kæmpe
for at nå op i topfem og kæmpe om mesterskabstitlen.
Jeg skal have point og gode resultater, så jeg kan komme til tops.
Hvis han vinder verdensmesterskabet, er det et nyt stadie i hans karriere.
Filipe har haft et par chancer, men han har ikke vundet.
MICK FANNING TREDOBBELT WSL-MESTER
Vil det spøge i baghovedet? Bliver presset for stort for ham?
Det afhænger af, hvilken Filipe vi får at se.
Man kan fornemme, at der er lidt følsomhed.
Han har ikke den der aggressive side, som en som Ítalo Ferreira kan finde frem.
Jeg er nervøs. Han er i semifinalen.
Ham og Ítalo.
Ítalo er en fantastisk sportsudøver.
ITALO FERREIRA REGERENDE WSL-VERDENSMESTER
Han kæmper for sine mål og gør det, der skal til for at vinde.
Ved hver event og hver eneste dag. "Du skal ud på havet for at få point."
Man har 30 minutter til at præstere og vise sit bedste.
SEMIFINALEN ITALO FERREIRA MOD FILIPE TOLEDO
Vilde bølger.
Nu er det den regerende verdensmester Ítalo mod Filipe.
Jeg kan ikke se, hvordan det her ikke skulle blive vildt.
Kom så! Jeg sender dig masser af energi.
Masser af energi!
Sikke en start for Filipe.
En af verdens hurtigste surfere.
Kom så! Sådan!
Den bølge var smuk!
Toledo er foran og har fordelen frem for Ítalo.
Nu kommer Ferreira farende.
Toledo har plads på første række og kan se det hele.
Ítalo vinder helt sikkert den sidste dyst.
Hvem bliver det? Skal Ítalo eller Filipe møde Medina i finalen?
Åh. Så er det nu.
Ítalo finder farten.
Der var den baglæns throw-tail-manøvre.
Det er jo en flyveopvisning derude. Det bliver ikke vildere.
Og en baglæns fuld rotation. Fansene går helt amok.
Det er et ufatteligt syn.
Det er utroligt!
Filipe leder efter svaret.
Der er et stort pres fra dommerne,
sponsorerne, familien, vennerne og fansene.
Hvis jeg ser negativt på det pres, påvirker det mig i vandet.
Jeg er meget bekymret.
Hvis han taber, bliver det svært for ham at håndtere.
Jeg vil ikke se mere. Jeg er meget nervøs.
Toledo er dygtig til air-manøvrer.
Men han har en temmelig konservativ tilgang til verdensmesteren.
Han har ikke kunnet hamle op med Ítalo.
Tiden løber ud for Filipe Toledo.
SAMLET RESULTAT
Det bliver endnu en finale mellem Ítalo og Medina.
Giv en hånd til Filipe Toledo, der kommer ind nu.
VAGT
Det er så nederen at tabe. Det gør ondt.
Jeg har grædt så ofte.
Jeg føler, at jeg godt kunne have vundet det heat.
-Den var der næsten. -Den burde have været der.
Min præstation var god. Men i baghovedet følte jeg,
at der var noget, der fik mig til at tvivle på mig selv.
Det prøver jeg at håndtere.
Hvis man ikke arbejder på sin psyke, kan man være færdig, når året er omme.
Det er helt sikkert sket for mig før.
Jeg pådrog mig en rygskade. Jeg kunne knap nok stå på brættet.
Det var nok det, der satte det i gang.
Jeg var ikke rigtig glad.
Jeg kæmpede faktisk med depression, selvom jeg aldrig fik diagnosen.
Det var bare et mørkt sted i mit liv.
Jeg ville ikke surfe. Jeg ville ikke konkurrere.
-Filipe Toledo! -Det har været hårdt.
Mit privatliv. Der er sket nogle ting i mit liv.
Og jeg... Det har været et rigtig hårdt år mentalt.
Og det her... Det...
Jeg gav mig ikke 100 % som professionel.
Og hvis jeg ikke giver mig 100 % som surfer,
gør jeg det heller ikke som far eller ægtemand eller søn.
Jeg kom til kort på alle områder af mit liv.
Først talte jeg ikke med nogen.
Men så begyndte jeg at tale med Ananda.
Hun stod ved min side og hjalp mig meget.
En dag fortalte han bare, at han ikke var glad.
Jeg vil surfe. Vil du med?
Jeg var meget bekymret.
Det var svært at finde ud af, hvad der foregik med ham.
Jeg vidste ikke, hvad jeg skulle gøre.
Konkurrencerne kan være meget ensomme. Han er altid væk fra sin familie.
-Jeg elsker dig. -Jeg elsker også dig, gnavpot.
Han vil være den bedste.
Nogle gange presser han sig selv mere, end han kan klare.
Nogle gange vinder man, og andre gange taber man. Det skal man kunne håndtere.
Han føler sig som en fiasko, fordi han har tabt.
Og når han så er væk fra familien, føler han:
"Jeg kan ikke håndtere det."
De seneste to år er det gået op og ned.
Det var ikke nemt. Men jeg talte med en professionel, og det hjalp.
I år føler jeg, at jeg står et godt sted
og ved, hvad jeg skal gøre for at styre mine følelser.
Mit værste mareridt er hans sammenbrud.
Hvis jeg ikke er der til at hjælpe ham.
Jeg har min kone med. En, jeg kan tale med.
Det gjorde det lidt nemmere de dage, hvor jeg var langt nede.
EN UGE SENERE
Jeg har været her i en måned.
Jeg har aldrig været væk fra mine børn så længe.
Se lige, hvordan du sviner på gulvet.
Du bliver sendt hjem fra Masterchef!
Vi er på FaceTime hver dag,
så det hjælper lidt, så man ikke føler sig som en dårlig forælder.
Se, far!
Hej, skat. Se, hvad far har lavet.
Men jeg skal hjem.
Mor kommer om tre dage.
Jeg glæder mig til at se dem.
Hej, skat.
Og så slår det mig, at min mand ikke skal med.
Han skal blive. Men han klarer det flot her.
Han har så meget at vise.
Wow!
Ananda har været fantastisk.
AFGANG
Hun har støttet mig, hjulpet mig og grinet med mig.
Hun prøver altid at se positivt på tingene.
Det er svært at styre følelsen af hjemve og savnet til familien.
Jeg vil være mere fokuseret.
Men jeg er træt af at være af sted og vil bare gerne hjem.
Hej, skat. Jeg er hjemme igen.
Jeg savner dig. Jeg glæder mig, til det er slut.
Jeg elsker dig. Jeg er her, hvis du får brug for mig. Kys.
Surfing er en af de hårdeste sportsgrene at blive verdensmester i.
Der er presset, nerverne og rivalerne. Alle forventningerne.
Filipe viser altid en positiv og optimistisk facade.
ROSY HODGE FORHENVÆRENDE SURFER
Men han har kæmpet med meget.
Det er svært at styre nerverne og overvinde udfordringen.
EN UGE SENERE
Ring, hvis der er noget. Kys.
Efter Ananda rejste, har jeg været sammen med drengene.
Før i år talte jeg aldrig med dem om mine følelser.
Jeg havde det ikke godt med det, men de vidste det godt.
Og de sagde selvfølgelig, at de var der, hvis jeg fik brug for det.
Her er da ret pænt af en mandehybel at være.
Det er fantastisk at vide, at der er nogen, man kan regne med.
Det føles godt. Vi er som en familie for hinanden.
-Ost. -Hvad med det her?
Vi har brug for hinanden, når vi er væk i tre måneder.
Jo mere vi er sammen, jo nemmere bliver det.
Se den her video.
Når vi er til konkurrencer, er der folk, der kan fokusere
og ikke har brug for folk omkring sig.
Gabriel er nok lidt på den måde. Og også Ítalo.
Men jeg er anderledes. Jeg elsker at have folk omkring mig.
De smiler og hygger sig, og det fjerner tankerne fra presset.
Min tur. Jeg spiller det her.
Og så siger jeg Uno, fordi jeg kun har ét kort tilbage.
For helvede. Det der duer ikke.
Vi er som brødre.
Det er det eneste tidspunkt, jeg kan være mig selv.
Jeg behøver ikke tænke på andet.
Hvorfor lige den farve?
Det er tilfældigt.
Jeg vil gerne hjælpe.
Jeg siger det til alle.
Alle mine venner. Hvis de vil tale om noget, så er jeg der.
-Tag den! -Tag den.
Når jeg er positiv, kan jeg præstere.
AUSTRALIEN DET INDISKE OCEAN - MARGARET RIVER
MARGARET RIVER DET VESTLIGE AUSTRALIEN
Der er virkelig gang i den. Det kunne godt blive farligt i dag.
Folk bliver tvunget ud af deres tryghedszoner.
Især her i Margaret. Vi har aldrig haft så store bølger.
WSL-RESULTATTAVLE
Når vi taler kandidater til titlen, er der Ítalo, Gabriel.
Filipe kunne godt ryge ud.
Han har ikke præsteret godt nok på de store bølger.
WSL-MESTERSKABSSERIE
Det bliver interessant at se, hvis der er store dønninger.
Man kan ikke gemme sig.
MESTERSKABSEVENT 4 AF 9
Det her er Boost Mobile Margaret River Pro.
Det er finaledag her i Main Break.
Der er stadig store bølger derude.
Margaret River er kritisk.
Der er masser af kraft, og det matcher bestemte surfere.
PRITAMO AHRENDT HOVEDDOMMER
Bølgerne er karakteriseret af kraft og hastighed.
De skal foretage store sving for at få de høje karakterer.
Lad os afslutte med et brag.
KVARTFINALEN ITALO FERREIRA MOD FILIPE TOLEDO
Margaret River, dønningerne. De er store og udfordrende.
Ítalo klarer dem godt.
Den fyr er som en maskine. Han ved, hvordan man håndterer dem.
De her to konkurrenter har været oppe mod hinanden før.
Det er svært for mig, men jeg har brug for en sejr.
Jeg gør hvad som helst.
Ítalo. Han sigter mod toppen!
En stor backhand-manøvre!
Det var fantastisk.
Vi får at se, hvad Toledo kan finde på.
Den bølge ender ikke godt for ham.
Otte point til Ítalo. Forholdene er vist til Ítalos fordel.
FERREIRA: 10,07 TOLEDO: 8,83
Toledo prøver at indhente ham. Han skruer den virkelig her.
De dyster bølge for bølge.
De begynder at vise os det, vi elsker at se.
Det er svært.
Alle er vist på toppen. Det er meget tæt.
Dommerne siger, at det bliver svingene,
som man vil holde øje med.
Det har Ítalo ikke vist endnu.
Der er noget anderledes ved det her event.
Jeg føler mig stærk, og jeg vil absorbere den energi.
Og så satser jeg det hele.
Og Toledo giver igen mod Ítalo.
Stort første sving.
Han lægger ud med en smuk carve-manøvre.
Rå kraft.
Det første sving er flot. Det er det bedste, vi har set.
Han er stærk.
Det bliver hans bedste omgang. Nu er han foran.
SAMLET RESULTAT TOLEDO: 13,90 - FERREIRA: 13,73
Filipe Toledo har virkelig svaret igen.
Toledo stormer igennem til finalen.
Det er stort for mig at vinde over verdensmesteren Ítalo.
Jeg nyder øjeblikket. Jeg får større selvtillid.
Jeg savner børnene og familien, men jeg er her nu.
Jeg må gøre det for dem.
Så er det finaleheatet.
Jordy Smith mod Filipe Toledo.
Sikke en forestilling, der venter.
De er nummer syv og otte på resultattavlen.
Vinderen af det her event hopper op på en tredjeplads.
Toledo starter stærkt
og angriber den sidste bølge her.
Der er Jordy. Han læner sig ind i den.
Hans timing var forkert.
Toledo viser en meget mere aggressiv tilgang.
Han presser på, og det er fedt at se Filipe i topform.
Han får mere og mere selvtillid.
Følelserne kommer ud. Det er ikke skuespil.
Under et minut.
Der er gode chancer for, at han vinder.
Jordy Smith bliver væltet af af den bølge.
Og så er den hjemme for Brasilianeren.
SAMLET RESULTAT
Flot drop-in af Filipe. Endnu en ni-pointsbølge.
Ja!
Du må være stolt over at kunne løfte trofæet for familien.
Jeg lovede lille Koa og Mahina, at jeg ville tage trofæet med hjem.
Og det gjorde jeg. Tusind tak.
Der var mange følelser.
Min skat!
Jeg er så glad. Men samtidig er jeg meget langt væk.
Og jeg vil gerne se min familie. Jeg savnede dem sådan.
Jeg lovede, at jeg ville tage trofæet med hjem.
Det motiverede mig.
"I holder mig i gang hver eneste dag."
Jeg elsker jer så højt.
Jeg elsker jer!
Sejren ændrede min indstilling.
Den gav mig selvtillid, så jeg kan fortsætte.
Jeg tvang ikke noget frem. Jeg var bare mig selv.
Det var derfor, det gik så godt.
WSL-RESULTATTAVLE
USA - STILLEHAVET - SURF RANCH
FEM UGER SENERE
LEMOORE CALIFORNIEN, USA
Jeg er så glad for, at han er hjemme i Californien.
Han er meget mere afslappet.
Der! Se!
Jeg fik samlet dem.
Hele familien. Dem alle. Og endda også nogle venner.
Kom så!
Han var langt væk i lang tid.
Vi er alle glade for at være her og støtte ham.
Hej.
-Hun har også en surfskade. -Kom du til skade?
Se lige den surfskade.
Det er, som når far slår ryggen, ikke?
-Det er da lang tid siden. -Er du god igen?
Filipe har talt om sin depression med alle fyrene det forgangne år.
Nu når han er mere åben,
kommer de til Filipe for at tale om deres problemer.
Jeg er så stolt af ham.
Han hjælper andre fyre, der også kæmper med det.
Han har en let sjæl, og det kan man mærke.
Surf Ranch føles som min hjemmebane.
Jeg vil nyde det. Jeg vil hygge mig og ikke tænke for meget.
MESTERSKABSEVENT 6 AF 9
Godmorgen og velkommen til Californien
her i Lemoore til Jeep Surf Ranch Pro.
Der er to tilbage. Nu er det finaletid. Filipe Toledo. Gabriel Medina.
Medinas mål er at være ubesejret og vinde sin tredje sejr i sæsonen.
Gabriel er en vanvittig konkurrent.
Han er nok en af de mest beregnende deltagere, vi har set.
Han har haft et fantastisk år.
Han har en målskive på ryggen.
Alle er ude efter en.
Bevar roen. Slap af. Jeg føler mig 100 % urørlig.
Gabriel er den største konkurrent.
Han er meget farlig. Han er helt sikkert en af de bedste.
Jeg er nødt til at oppe mig og ikke begå nogen fejl.
Jeg skal fokusere 110%, så jeg kan komme i topfem.
Fuldstændig ro.
Ja.
Det er bare dette event.
Glem mesterskabet. Glem alt det, der foregår.
Jeg har intet at bekymre mig om. Min familie er her.
Det motiverer mig. Det giver mig selvtillid til at præstere.
Giv far et kys. Et kys.
Du har allerede surfet!
-Ja, men jeg skal ud igen. -Hvorfor?
Gud velsigne dig. Tag den med ro. Giv den gas.
Surf Ranch er den eneste menneskeskabte bølge,
og den er perfekt.
Der er adskillige sektioner til surferne, så de kan fremvise deres bedste manøvrer.
Det gør, at vi er meget kritiske over for deres præstationer.
DOMMERLOKALET
Ingen får et tital på Surf Ranch, hvis ikke det er fejlfrit.
Der er en perfekt bølge hvert fjerde minut.
Bølgen er så hurtig. Jeg behøver ikke at tænke på strategi.
Jeg skal ikke tænke på prioritering.
Og jeg behøver ikke tænke på Moder Natur, og om bølgen kommer.
Man surfer mod sig selv. Man surfer mod sit sind.
EVENTFINALE GABRIEL MEDINA MOD FILIPE TOLEDO
Filipe Toledo kaster sig over dem.
FØRSTE BØLGE
Han ser rolig ud, men farer af sted.
Han surfer altid åbent og ærligt.
Gabriel Medina kigger slet ikke.
Toledo er på sidste bølge.
ANDEN BØLGE
Han prøver at gøre det umuligt for Gabriel Medina.
Hvorfor ser det så nemt ud?
Filipe Toledo, du er min helt.
Wow.
Ja!
DE TO BEDSTE BØLGER
Jeg fuldførte mine runder med flotte karakterer.
Jeg kan godt vinde. Nu må vi se, hvad der sker.
Gabriel Medina går i gang.
Man kan mærke passionen og sulten efter sejr.
Han kommer ud af balance.
Han forsøger at råde bod på det og få point.
Medina klarer den. Sikke en afslutning.
Det hele afhænger af det her.
ANDEN BØLGE
Han skal have mange point. Han er nødt til at satse.
Han går efter en air-manøvre på det flade stykke.
Han ryger af, og så er det afgjort!
SAMLET RESULTAT TOLEDO: 17,94 - MEDINA: 10,60
Da jeg vandt, var de der alle sammen.
Min far var der. Min kone var der.
Det var uvurderligt at kunne dele øjeblikket og følelsen med dem.
Jeg håber, at jeg kan dele flere øjeblikke som det med dem.
Jeg er meget stolt af ham, fordi han klarede det så godt.
Gabriel har banket mig her to år i træk.
Det føles godt at være vinderen i år.
Det er lige meget, om det er Gabriel eller Ítalo.
Vi prøver altid at slå hinanden.
Når vi taber, er der mange følelser.
Der er kun én vinder, og den dag var min dag.
Det er stort for mig.
Efter alt, hvad der er sket i mit liv... De seneste par år har været vilde.
Jeg beviste, at jeg kan være den bedste. Det føltes fantastisk.
WSL-RESULTATTAVLE
Filipe har udviklet sig meget.
Han er faldet til ro i sig selv i øjeblikket.
Han vandt over Ítalo i Margaret River, hvor bølgerne var så store.
Og så vandt han på Surf Ranch over Gabi, der har domineret alt.
Det føles anderledes i år.
Han ligger i topfem,
og Filipe kan helt sikkert godt vinde mesterskabet.
Hvor er solbrillerne?
Skidt.
Meget smart.
Jeg taber måske mesterskabet, men ikke solbrillerne.
NÆSTE GANG
Stephanie Gilmore er syvdobbelt verdensmester.
Men opfattelsen er ved at ændre sig.
En ny bølge surfere er kommet til, der er meget mere fysiske.
-Det er udfordrende. -Hun kæmper for sin karriere.
Jeg skal vinde.
Tekster af: Helle Virenfeldt Smith